प्रधानमंत्री ने अपने अनेक ट्वीट में लिखा है कि उन्होंने अस्पतालों की उपलब्धता और आइसोलेशन एवं क्वारंटाइन की उचित सुविधाओं के साथसाथ रोग के फैलाव पर पैनी नजर रखने तथा परीक्षण (टेस्टिंग) एवं गहन देखभाल संबंधी प्रशिक्षण के लिए की गई देशव्यापी तैयारियों की समीक्षा की। प्रधानमंत्री ने यह भी लिखा है कि उन्होंने संबंधित समूहों और अधिकारियों को पीपीई मास्क दस्ताने (ग्लव्स) और वेंटिलेटर जैसे सभी आवश्यक चिकित्सा उपकरणों का पर्याप्त उत्पादन खरीद एवं उपलब्धता सुनिश्चित करने के लिए निर्देश दिए हैं।